title: Deċiżjoni tal-Kunsill (UE) 2015/1420 tas-16 ta' Marzu 2015 dwar il-pożizzjoni li għandha tittieħed f'isem l-Unjoni Ewropea fil-Kunsill ta' Assoċjazzjoni stabbilit mill-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukrajna min-naħa l-oħra, fir-rigward tal-adozzjoni ta' Rakkomandazzjoni dwar l-implimentazzjoni tal-Aġenda ta' Assoċjazzjoni bejn l-UE u l-Ukrajna

text:
               22.8.2015

               MT

               Il-Ġurnal Uffiċjali tal-Unjoni Ewropea

               L 221/4

         DEĊIŻJONI TAL-KUNSILL (UE) 2015/1420
   tas-16 ta' Marzu 2015
   dwar il-pożizzjoni li għandha tittieħed f'isem l-Unjoni Ewropea fil-Kunsill ta' Assoċjazzjoni stabbilit mill-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukrajna min-naħa l-oħra, fir-rigward tal-adozzjoni ta' Rakkomandazzjoni dwar l-implimentazzjoni tal-Aġenda ta' Assoċjazzjoni bejn l-UE u l-Ukrajna
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 217 flimkien mal-Artikolu 218(9) tiegħu,
   Wara li kkunsidra l-proposta konġunta mill-Kummissjoni Ewropea u r-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Il-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukrajna, min-naħa l-oħra (1) (il-“Ftehim”) ġie ffirmat fil-21 ta' Marzu 2014 u fis-27 ta' Ġunju 2014.

               (2)

               Sakemm jidħol fis-seħħ, il-Ftehim qiegħed jiġi applikat provviżorjament f'konformità mad-Deċiżjonijiet tal-Kunsill 2014/295/UE (2), 2014/668/UE (3) u 2014/691/UE (4).

               (3)

               Il-Partijiet qablu dwar Aġenda ta' Assoċjazzjoni li tipprevedi lista ta' prijoritajiet għall-ħidma konġunta tagħhom skont is-settur, li ser tħejji u tiffaċilita l-implimentazzjoni tal-Ftehim u li ser ikollha tiġi adottata mill-Kunsill ta' Assoċjazzjoni mwaqqaf permezz tal-Ftehim.

               (4)

               Il-pożizzjoni li għandha titteħed f'isem l-Unjoni fil-Kunsill ta' Assoċjazzjoni dwar l-adozzjoni tar-rakkomandazzjoni dwar l-implimentazzjoni tal-Aġenda ta' Assoċjazzjoni bejn l-UE u l-Ukrajna trid tiġi adottata mill-Kunsill,

         ADOTTA DIN ID-DEĊIŻJONI:
   Artikolu 1
   Il-pożizzjoni li għandha tittieħed f'isem l-Unjoni fil-Kunsill ta' Assoċjazzjoni stabbilit mill-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukrajna min-naħa l-oħra, fir-rigward tal-implimentazzjoni tal-Aġenda ta' Assoċjazzjoni bejn l-UE u l-Ukrajna għandha tkun ibbażata fuq l-abbozz ta' Rakkomandazzjoni tal-Kunsill ta' Assoċjazzjoni mehmuż ma' din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, is-16 ta' Marzu 2015.

            Għall-Kunsill

            Il-President

         F. MOGHERINI

      (1)  ĠU L 161, 29.5.2014, p. 3.

      (2)  Id-Deċiżjoni tal-Kunsill 2014/295/UE tas-17 ta' Marzu 2014 dwar l-iffirmar, f'isem l-Unjoni Ewropea, u l-applikazzjoni provviżorja tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukraina, min-naħa l-oħra, fir-rigward tal-Preambolu, Artikolu 1, u Titoli I, II u VII tiegħu (ĠU L 161, 29.5.2014, p. 1).

      (3)  Id-Deċiżjoni tal-Kunsill 2014/668/UE tat-23 ta' Ġunju 2014 dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukraina, min-naħa l-oħra, fir-rigward tat-Titolu III (bl-eċċezzjoni tad-dispożizzjonijiet li jirrigwardaw it-trattament ta' ċittadini ta' pajjiżi terzi legalment impjegati bħala ħaddiema fit-territorju tal-Parti l-oħra) u t-Titoli IV, V, VI u VII tiegħu, kif ukoll l-Annessi u l-Protokolli relatati (ĠU L 278, 20.9.2014, p. 1).

      (4)  Id-Deċiżjoni tal-Kunsill 2014/691/UE tad-29 ta' Settembru 2014 li temenda d-Deċiżjoni 2014/668/UE dwar l-iffirmar f'isem l-Unjoni Ewropea, u l-applikazzjoni proviżorja tal-Ftehim ta' Assoċjazzjoni bejn l-Unjoni Ewropea u l-Komunità Ewropea dwar l-Enerġija Atomika u l-Istati Membri tagħhom, minn naħa, u l-Ukraina min-naħa l-oħra, fir-rigward tat-Titolu III (bl-eċċezzjoni tad-dispożizzjonijiet relatati mat-trattament ta' ċittadini ta' pajjiżi terzi legalment impjegati bħala ħaddiema fit-territorju tal-Parti l-oħra) u t-Titoli IV, V, VI u VII tagħha, kif ukoll l-Annessi u l-Protokolli relatati (ĠU L 289, 3.10.2014, p. 1).

      ABBOZZ
      RAKKOMANDAZZJONI Nru 2015/…
      ta'
      dwar l-implimentazzjoni tal-Aġenda ta' Assoċjazzjoni UE-Ukrajna
      IL-KUNSILL TA' ASSOĊJAZZJONI UE-UKRAJNA,
      Wara li kkunsidra l-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukrajna, min-naħa l-oħra, b'mod partikolari l-Artikolu 463 tiegħu,
      Billi:

                  (1)

                  Skont l-Artikolu 463 tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukrajna, min-naħa l-oħra (1) (il-“Ftehim”), il-Kunsill ta' Assoċjazzjoni għandu jkollu s-setgħa li jagħmel rakkomandazzjonijiet xierqa bl-iskop li jintlaħqu l-objettivi li hemm fih.

                  (2)

                  Skont l-Artikolu 476 tal-Ftehim, il-Partijiet għandhom jieħdu kwalunkwe miżura ġenerali jew speċifika meħtieġa biex jissodisfaw l-obbligi tagħhom fil-qafas tal-Ftehim.

                  (3)

                  Sakemm jidħol fis-seħħ, il-Ftehim qiegħed jiġi applikat provviżorjament f'konformità mad-Deċiżjoni tal-Kunsill 2014/295/UE (2), mad-Deċiżjoni tal-Kunsill 2014/668/UE (3) u mad-Deċiżjoni tal-Kunsill 2014/691/UE (4).

                  (4)

                  Il-Partijiet qablu dwar it-test tal-Aġenda ta' Assoċjazzjoni, li għandu l-għan li jħejji u jiffaċilita l-implimentazzjoni tal-Ftehim billi joħloq qafas prattiku għat-twettiq tal-objettivi prevalenti tagħhom ta' assoċjazzjoni politika u ta' integrazzjoni ekonomika.

                  (5)

                  L-Aġenda ta' Assoċjazzjoni għandha l-għan doppju li tistipula l-passi konkreti li jwasslu biex il-Partijiet jissodisfaw l-obbligi tagħhom stabbiliti fil-Ftehim, u li tipprovdi qafas usa' biex issaħħaħ aktar ir-relazzjonijiet bejn l-UE u l-Ukrajna sabiex dawn jinvolvu grad sinifikanti ta' integrazzjoni ekonomika u kooperazzjoni politika aktar profonda, f'konformità mal-objettivi globali tal-Ftehim,

            ADOTTA R-RAKKOMANDAZZJONI LI ĠEJJA:
      Artikolu Uniku
      Il-Kunsill ta' Assoċjazzjoni jirrakkomanda li l-Partijiet jimplimentaw l-Aġenda ta' Assoċjazzjoni UE-Ukrajna (5), sakemm din l-implimentazzjoni tkun orjentata lejn il-kisba tal-objettivi tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika Istati Membri tagħhom, minn naħa waħda, u l-Ukrajna, min-naħa l-oħra.

         Magħmul fi …

               Għall-Kunsill ta' Assoċjazzjoni

               Il-President

         (1)  ĠU L 161, 29.5.2014, p. 3.

         (2)  Id-Deċiżjoni tal-Kunsill 2014/295/UE tas-17 ta' Marzu 2014 dwar l-iffirmar, f'isem l-Unjoni Ewropea, u l-applikazzjoni provviżorja tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukraina, min-naħa l-oħra, fir-rigward tal-Preambolu, Artikolu 1, u Titoli I, II u VII tiegħu (ĠU L 161, 29.5.2014, p. 1).

         (3)  Id-Deċiżjoni tal-Kunsill 2014/668/UE tat-23 ta' Ġunju 2014 dwar l-iffirmar, f'isem l-Unjoni Ewropea, u l-applikazzjoni proviżorja tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ukraina, min-naħa l-oħra, fir-rigward tat-Titolu III (bl-eċċezzjoni tad-dispożizzjonijiet li jirrigwardaw it-trattament ta' ċittadini ta' pajjiżi terzi legalment impjegati bħala ħaddiema fit-territorju tal-Parti l-oħra) u t-Titoli IV, V, VI u VII tiegħu, kif ukoll l-Annessi u l-Protokolli relatati (ĠU L 278, 20.9.2014, p. 1).

         (4)  Id-Deċiżjoni tal-Kunsill 2014/691/UE tad-29 ta' Settembru 2014 li temenda d-Deċiżjoni 2014/668/UE dwar l-iffirmar f'isem l-Unjoni Ewropea, u l-applikazzjoni proviżorja tal-Ftehim ta' Assoċjazzjoni bejn l-Unjoni Ewropea u l-Komunità Ewropea dwar l-Enerġija Atomika u l-Istati Membri tagħhom, minn naħa, u l-Ukraina min-naħa l-oħra, fir-rigward tat-Titolu III (bl-eċċezzjoni tad-dispożizzjonijiet relatati mat-trattament ta' ċittadini ta' pajjiżi terzi legalment impjegati bħala ħaddiema fit-territorju tal-Parti l-oħra) u t-Titoli IV, V, VI u VII tagħha, kif ukoll l-Annessi u l-Protokolli relatati (ĠU L 289, 3.10.2014, p. 1).

         (5)  Ara d-dokument st 6978/15 fuq http://register.consilium.europa.eu


title: 2012/4/UE: Deċiżjoni tal-Parlament Ewropew u tal-Kunsill tat- 13 ta’ Diċembru 2011 dwar il-mobilizzazzjoni tal-Fond Ewropew ta’ Aġġustament għall-Globalizzazzjoni, skont il-punt 28 tal-Ftehim Interistituzzjonali tas- 17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina tal-baġit u l-amministrazzjoni finanzjarja tajba (applikazzjoni EGF/2011/005 PT/Norte-Centro Automotive mill-Portugall)

text:
               7.1.2012

               MT

               Il-Ġurnal Uffiċjali tal-Unjoni Ewropea

               L 4/11

         DEĊIŻJONI TAL-PARLAMENT EWROPEW U TAL-KUNSILL
   tat-13 ta’ Diċembru 2011
   dwar il-mobilizzazzjoni tal-Fond Ewropew ta’ Aġġustament għall-Globalizzazzjoni, skont il-punt 28 tal-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina tal-baġit u l-amministrazzjoni finanzjarja tajba (applikazzjoni EGF/2011/005 PT/Norte-Centro Automotive mill-Portugall)
   (2012/4/UE)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea,
   Wara li kkunsidraw il-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina tal-baġit u l-amministrazzjoni finanzjarja tajba (1), u b’mod partikolari l-punt 28 tiegħu,
   Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta’ Diċembru 2006 li jistabbilixxi l-Fond Ewropew ta’ Aġġustament għall-Globalizzazzjoni (2), u b’mod partikolari l-Artikolu 12(3) tiegħu,
   Wara li kkunsidraw il-proposta mill-Kummissjoni Ewropea,
   Billi:

               (1)

               Il-Fond Ewropew ta’ Aġġustament għall-Globalizzazzjoni (FEG) twaqqaf biex jipprovdi appoġġ addizzjonali għall-ħaddiema li ngħataw is-sensja minħabba bidliet strutturali kbar fix-xejriet kummerċjali dinjin dovuti għall-globalizzazzjoni u sabiex jiġu megħjuna fir-reintegrazzjoni tagħhom fis-suq tax-xogħol.

               (2)

               L-ambitu tal-FEG twessa’ għal applikazzjonijiet imressqa mill-1 ta’ Mejju 2009 biex jinkludi appoġġ għall-ħaddiema li ngħataw is-sensja b’riżultat dirett tal-kriżi finanzjarja u ekonomika globali.

               (3)

               Il-Ftehim Interistituzzjonali tas-17 ta’ Mejju 2006 jippermetti l-mobilizzazzjoni tal-FEG sal-limitu massimu annwali ta’ EUR 500 miljun.

               (4)

               Il-Portugall ippreżenta applikazzjoni fis-6 ta’ Ġunju 2011 biex jimmobilizza l-FEG rigward is-sensji fi tliet intrapriżi li joperaw fid-Diviżjoni 29 tan-NACE Reviżjoni 2 (“Manifattura ta’ vetturi bil-mutur, karrijiet u nofs karrijiet”) fir-reġjun NUTS II ta’ Norte (PT11) u Centro (PT16), u ssupplimentaha b’tagħrif addizzjonali sat-18 ta’ Lulju 2011. Din l-applikazzjoni tikkonforma mar-rekwiżiti sabiex jiġu ddeterminati l-kontribuzzjonijiet finanzjarji kif stabbilit fl-Artikolu 10 tar-Regolament (KE) Nru 1927/2006. Il-Kummissjoni, għalhekk, tipproponi li timmobilizza l-ammont ta’ EUR 1 518 465.

               (5)

               Il-FEG għandu, għalhekk, jiġi mmobilizzat sabiex jipprovdi kontribuzzjoni finanzjarja għall-applikazzjoni mressqa mill-Portugall,

         ADOTTAW DIN ID-DEĊIŻJONI:
   Artikolu 1
   Għall-baġit ġenerali tal-Unjoni Ewropea għas-sena finanzjarja 2011, il-Fond Ewropew ta’ Aġġustament għall-Globalizzazzjoni għandu jiġi mobilizzat biex jipprovdi s-somma ta’ EUR 1 518 465 f’approprjazzjonijiet għall-impenji u għall-ħlasijiet.
   Artikolu 2
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Strasburgu, it-13 ta’ Diċembru 2011.

            Għall-Parlament Ewropew

            Il-President

         J. BUZEK

            Għall-Kunsill

            Il-President

         M. SZPUNAR

      (1)  ĠU C 139, 14.6.2006, p. 1.

      (2)  ĠU L 406, 30.12.2006, p. 1.


title: 2011/744/: Deċizjoni tal-Bank Ċentrali Ewropew tat- 3 ta’ Novembru 2011 fuq l-implimentazzjoni tat-tieni programm ta’ xiri ta’ bonds iggarantiti (BĊE/2011/17)

text:
               16.11.2011

               MT

               Il-Ġurnal Uffiċjali tal-Unjoni Ewropea

               L 297/70

         DEĊIZJONI TAL-BANK ĊENTRALI EWROPEW
   tat-3 ta’ Novembru 2011
   fuq l-implimentazzjoni tat-tieni programm ta’ xiri ta’ bonds iggarantiti
   (BĊE/2011/17)
   (2011/744/UE)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra t-Trattat dwar il-Funzjonament tal-Unjoni Ewropea u, partikolarment l-ewwel inċiż tal-Artikolu 127(2) tiegħu,
   Wara li kkunsidra l-Istatut tas-Sistema Ewropea ta’ Banek Ċentrali u tal-Bank Ċentrali Ewropew u, partikolarment it-tieni subparagrafu tal-Artikolu 12.1 flimkien mal-ewwel inċiż tal-Artikolu 3.1, u l-Artikoli 18.1 tiegħu,
   Billi:

               (1)

               Skont l-Artikolu 18.1 tal-Istatut tas-Sistema Ewropea tal-Banek Ċentrali u tal-Bank Ċentrali Ewropew (minn hawn ’il quddiem l-“Istatut tas-SEBĊ”), il-Bank Ċentrali Ewropew (BĊE), flimkien mal-banek ċentrali nazzjonali tal-Istati Membri li l-munita tagħhom hija l-euro (minn hawn ’il quddiem il-“BĊNi”) jistgħu joperaw fis-swieq finanzjarji billi, fost affarijiet oħra, jixtru u jbiegħu strumenti negozjabbli b’mod definittiv.

               (2)

               Fis-7 ta’ Mejju 2009 u sussegwentement fl-4 u fit-18 ta’ Ġunju 2009, il-Kunsill Governattiv iddeċieda, minħabba ċ-ċirkostanzi eċċezzjonali prevalenti fis-suq f’dak il-ħin, li jniedi programm ta’ xiri ta’ bonds garantiti (minn hawn ’il quddiem il-“programm”), b’ammont nominali totali mmirat ta’ EUR 60 biljun skont id-Deċiżjoni BĊE/2009/16 tat’2 ta’ Lulju 2009 fuq l-implimentazzjoni tal-programm ta’ xiri ta’ bonds garantiti (1). Taħt il-programm, il-BĊNi u, b’mod eċċezzjonali, il-BĊE f’kuntatt dirett mal-kontropartijiet jistgħu, skont is-sehem allokat lilhom, jiddeċiedu li jixtru bonds garantiti eliġibbli b’mod definittiv mingħand kontropartijiet eliġibbli fis-swieq primarji u sekondarji. Billi jitqiesu l-ħtiġjiet tal-politika monetarja tal-Eurosistema u l-għanijiet tax-xiri ta’ bonds garantiti, il-programm kien imfassal bħala miżura temporanja għal perijodu ta’ tnax-il xahar u skada fit-30 ta’ Ġunju 2010.

               (3)

               Il-Kunsill Governattiv ideċieda illi t-tieni programm ta’ xiri ta’ bonds garantiti (minn hawn ’il quddiem it-“tieni programm”) għandu jitnieda. Il-banek ċentrali tal-Eurosistema għandhom il-ħsieb li jimplimentaw it-tieni programm gradwalment, billi jitqiesu l-kundizzjonijiet tas-suq u l-ħtiġijiet tal-politika monetarja tal-Eurosistema. L-għanijiet tat-tieni programm huma li jikkontribwixxi biex: (a) jittaffew l-kundizzjonijiet tal-iffinanzjar għal istituzzjonijiet ta’ kreditu u impriżi; u (b) istituzzjonijiet ta’ kreditu jiġu inkoraġġiti biex iżommu u jkabbru s-self lill-klijenti tagħhom.

               (4)

               Bħala parti mill-politika monetarja waħdanija, ix-xiri b’mod definittiv ta’ bonds iggarantiti eliġibbli mill-banek ċentrali tal-Eurosistema taħt it-tieni programm għandu jiġi implimentat b’mod uniformi, skont din d-Deċiżjoni,

         ADOTTA DIN ID-DEĊIŻJONI:
   Artikolu 1
   Twaqqif u ambitu tax-xiri b’mod definittiv ta’ bonds iggarantiti
   L-Eurosistema stabbilixxiet it-tieni programm li taħtu l-banek ċentrali tal-Eurosistema għandhom jixtru bonds iggarantiti eliġibbli b’ammont nominali mmirat ta’ EUR 40 biljun. Taħt it-tieni programm, bonds iggarantiti eliġibbli jistgħu jinxtraw mill-banek ċentrali tal-Eurosistema mingħand kontropartijiet eliġibbli fis-swieq primarji u sekondarji skont il-kriterji ta’ eliġibbiltà li jinsabu f’din id-Deċiżjoni. Il-Linja Gwida BĊE/2000/7 tal-31 ta’ Awwissu 2000 dwar l-istrumenti tal-politika monetarja u l-proċeduri tal-Ewrosistema (2) m’għandhiex tapplika għax-xiri b’mod definittiv ta’ bonds iggarantiti minn bank ċentrali tal-Eurosistema taħt it-tieni programm.
   Artikolu 2
   Kriterji ta’ eliġibbiltà għal bonds iggarantiti
   Bonds iggarantiti li huma: (a) eliġibbli għal operazzjonijiet ta’ politika monetarja kif definiti fil-Linja Gwida BĊE/2000/7; (b) iddenominati f’euro; u (c) miżmumin u saldati fiż-żona euro, għandhom ikunu eliġibbli għal xiri b’mod definittiv taħt it-tieni programm, sakemm ikunu jissodisfaw ir-rekwiżiti addizzjonali li ġejjin:

               1.

               Huma għandhom ikunu jew: (a) bonds iggarantiti maħruġin skont il-kriterji stabbiliti fl-Artikolu 52(4) tad-Direttiva 2009/65/KE (3) (minn hawn ’il quddiem il-“bonds iggarantiti konformi mal-UCITS”); jew (b) bonds iggarantiti strutturati li joffru salvagwardji simili għal dawk ta’ bonds iggarantiti konformi mal-UCITS kif definiti f’Taqsima 6.2.3 ta’ Anness I tal-Linja Gwida BĊE/2000/7.

               2.

               Kull ħruġ ta’ bonds iggarantiti għandu jkollu daqs ta’ ħruġ minimu ta’ EUR 300 miljun.

               3.

               Il-ħruġ ta’ bonds iggarantiti għandu jkollu klassifikazzjoni minima ta’ “BBB-” jew ekwivalenti, mogħtija minn tal-anqas waħda mill-aġenziji ta’ klassifikazzjoni ewlenin.

               4.

               Il-bonds iggarantiti għandhom jinħarġu skont il-leġiżlazzjoni li tirregola l-bonds iggarantiti li tkun fis-seħħ fi Stat Membru taż-żona euro. F’każ ta’ bonds iggarantiti strutturati, il-liġi li tirregola d-dokumentazzjoni tal-bonds iggarantiti għandha tkun il-liġi ta’ Stat Membru taż-żona euro.

               5.

               Il-ħruġ ta’ bonds iggarantiti għandu jkollu maturità li għad fadlilha massimu ta’ 10,5 snin fil-ħin tax-xiri tat-titolu.

         Artikolu 3
   Kontropartijiet eliġibbli
   Dawn li ġejjin għandhom ikunu kontrpartijiet eliġibbli għat-tieni programm: (a) kontropartijiet domestiċi li jipparteċipaw fl-operazzjonijiet tal-politika monetarja tal-Eurosistema kif definita f’Taqsima 2.1 ta’ Anness I tal-Linja Gwida BĊE/2000/7; u (b) kull kontroparti oħra li tintuża minn bank ċentrali tal-Eurosistema għall-investiment tal-portafolli ta’ investiment tagħhom iddenominati f’euro.
   Artikolu 4
   Dispożizzjonijiet finali
   (1)   Din id-Deċiżjoni għandha tidħol fis-seħħ fil-jum wara l-pubblikazzjoni tagħha fuq is-sit elettroniku tal-BĊE.
   (2)   Din id-Deċiżjoni għandha tapplika sal-31 ta’ Ottubru 2012.

      Magħmul fi Frankfurt am Main, it-3 ta’ Novembru 2011.

            Il-President tal-BĊE

         Mario DRAGHI

      (1)  ĠU L 175, 4.7.2009, p. 18

      (2)  ĠU L 310, 11.12.2000, p. 1.

      (3)  Id-Direttiva 2009/65/KE tal-Parlament Ewropew u tal-Kunsill tat-13 ta’ Lulju 2009 dwar il-koordinazzjoni tal-liġijiet, regolamenti u dispożizzjonijiet amministrattivi dwar l-impriżi għall-investiment kollettiv f’titoli trasferibbli (UCITS) (ĠU L 302, 17.11.2009, p. 32).


title: Deċiżjoni tal-Kunsill 2013/270/PESK tas- 6 ta’ Ġunju 2013 li temenda d-Deċiżjoni 2010/413/PESK dwar miżuri restrittivi kontra l-Iran

text:
               8.6.2013

               MT

               Il-Ġurnal Uffiċjali tal-Unjoni Ewropea

               L 156/10

         DEĊIŻJONI TAL-KUNSILL 2013/270/PESK
   tas-6 ta’ Ġunju 2013
   li temenda d-Deċiżjoni 2010/413/PESK dwar miżuri restrittivi kontra l-Iran
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Wara li kkunsidra d-Deċiżjoni tal-Kunsill 2010/413/CFSP tas-26 ta' Lulju 2010 dwar miżuri restrittivi kontra l-Iran (1), u b'mod partikolari l-Artikolu 23 tiegħu,
   Billi:

               (1)

               Fis-26 ta' Lulju 2010, il-Kunsill adotta d-Deċiżjoni 2010/413/PESK.

               (2)

               Fl-20 ta' Diċembru 2012, il-Kumitat tal-Kunsill tas-Sigurtà tan-Nazzjonijiet Uniti stabbilit f'konformità mar-Riżoluzzjoni tal-Kunsill tas-Sigurtà tan-Nazzjonijiet Uniti (UNSCR) 1737 (2006), emenda l-lista ta' persuni u entitajiet soġġetti għall-projbizzjoni fuq l-ivjaġġar u l-iffriżar tal-assi f'konformità mal-UNSCR 1737 (2006), UNSCR 1747 (2007), UNSCR 1803 (2008) u UNSCR 1929 (2010), billi żied żewġ entitajiet ma' dik il-lista. Dawk l-entitajiet għandhom jiġu inklużi fil-lista ta' persuni u entitajiet soġġetti għal miżuri restrittivi kif jinsabu fl-Anness I għad-Deċiżjoni 2010/413/PESK.

               (3)

               Barra minn hekk, il-Kunsill jikkunsidra li entitajiet addizzjonali b'rabtiet ma' entitajiet diġà elenkati għandhom jiġu inklużi fil-lista ta' persuni u entitajiet soġġetti għal miżuri restrittivi kif jinsabu fl-Anness II għad-Deċiżjoni 2010/413/PESK.

               (4)

               Barra dan, il-Kunsill jikkunsidra li l-entrati rigward ċerti persuni u entitajiet inklużi fl-Anness II għad-Deċiżjoni 2010/413/PESK għandhom jiġu emendati.

               (5)

               M'għadx hemm raġunijiet għaliex għandhom jinżammu ċerti entitajiet fuq il-lista ta' persuni u entitajiet soġġetti għall-miżuri restrittivi kif jinsabu fl-Anness II għad-Deċiżjoni 2010/413/PESK.

               (6)

               Id-Deċiżjoni 2010/413/PESK għandha għalhekk tiġi emendata kif adatt,

         ADOTTA DIN ID-DEĊIŻJONI:
   Artikolu 1
   L-Annessi I u II għad-Deċiżjoni 2010/413/PESK għandhom jiġu emendati kif jinsab fl-Anness għal din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.

      Magħmul fil-Lussemburgu, is-6 ta’ Ġunju 2013.

            Għall-Kunsill

            Il-President

         A. SHATTER

      (1)  ĠU L 195, 27.7.2010, p. 39.

      ANNESS
      I.   L-entitajiet elenkati hawn taħt għandhom jiżdiedu mal-lista li tinsab fl-Anness I għad-Deċiżjoni 2010/413/PESK.

      A.   Persuni u entitajiet involuti f'attivitajiet nukleari jew relatati ma' missili ballistiċi

         Entitajiet

                  (1)

                  Yas Air: Yas Air huwa l-isem il-ġdid ta' Pars Air, kumpannija li kienet proprjetà ta' Pars Aviation Services Company, li min-naħa tagħha kienet indikata mill-Kunsill tas-Sigurtà tan-Nazzjonijiet Uniti fir-Riżoluzzjoni 1747 (2007). Yas Air għenet lil Pars Aviation Services Company, entità indikata min-Nazzjonijiet Uniti, biex tikser il-paragrafu 5 tar-Riżoluzzjoni 1747 (2007).
                  Indirizz: Mehrabad International Airport, Next to Terminal No. 6, Tehran, Iran.
                  Data tal-indikazzjoni min-NU: 10.12.2012

                  (2)

                  SAD Import Export Company: SAD Import Export Company għenet lil Parchin Chemical Industries and 7th of Tir Industries, entità indikata min-Nazzjonijiet Uniti, biex tikser il-paragrafu 5 tar-Riżoluzzjoni 1747 (2007).
                  Indirizz: Haftom Tir Square, South Mofte Avenue, Tour Line No 3/1, Tehran, Iran. (2) PO Box 1584864813.
                  Data tal-indikazzjoni min-NU: 10.12.2012

            II.   L-entitajiet elenkati hawn taħt għandhom jiżdiedu mal-lista li tinsab fl-Anness II għad-Deċiżjoni 2010/413/PESK.

      I.   Persuni u entitajiet involuti f’attivitajiet nukleari jew relatati ma' ballistiċi u persuni u entitajiet li jagħtu appoġġ lill-Gvern tal-Iran

      B.   Entitajiet

                  Isem

                  Informazzjoni ta' identifikazzjoni

                  Raġunijiet

                  Data tal-elenkar

                  1

                  Petropars Iran Company (magħrufa wkoll bħala: PPI)

                              Indirizz: No. 9,Maaref Street,

                              Farhang Blvd, Saadet Abad,

                              Tehran, Iran.

                              Tel +98-21-22096701- 4.

                              http://www.petropars.com/Subsidiaries/PPI.aspx

                  Sussidjarja tal-entità indikata Petropars Ltd

                  8.6.2013

                  2.

                  Petropars Iran Company (magħrufa wkoll bħala: POSCO)

                              Indirizz: Kish harbor,

                              PPI Bldg,

                              Tel +98-764-445 03 05,

                              http://www.petropars.com/Subsidiaries/POSCO.aspx.

                  Sussidjarja tal-entità indikata Petropars Iran Company

                  8.6.2013

                  3.

                  Petropars Operation & Management Company (magħrufa wkoll bħala: POMC)

                              Indirizz: South Pars Gas,

                              Assaluyeh, Bushehr,

                              Tel +98-772-7363852.

                              http://www.petropars.com/Subsidiaries/POMC.aspx

                  Sussidjarja tal-entità indikata Petropars Iran Company

                  8.6.2013

                  4.

                  Petropars Resources Engineering Ltd (magħrufa wkoll bħala: PRE)

                              Indirizz: 4th Floor, No. 19, 5th St., Gandi Ave.,

                              Tehran, Iran, 1517646113,

                              Tel +98-21 88888910/13.

                              http://www.petropars.com/Subsidiaries/PRE.aspx http://www.petropars.com/Subsidiaries/PRE.aspx

                  Sussidjarja tal-entità indikata Petropars Iran Company

                  8.6.2013

                  5.

                  Iranian Oil Company (U.K.) Limited (IOC)

                              Iranian Oil Company (U.K.) Limited (IOC)

                              Indirizz: Indirizz: NIOC House 6th Floor,

                              4 Victoria Street,

                              London, United Kingdom,

                              SW1H 0NE

                  IOC hija interament proprjetà ta' Naftiran Intertrade Company (NICO). NICO hija fiha nfisha indikata fis-sanzjonijiet tal-UE għaliex hija interament proprjetà tan-National Iranian Oil Company (NIOC), li hija wkoll entità indikata mill-UE għaliex tipprovdi riżorsi finanzjarji lill-Gvern tal-Iran. It-tliet Diretturi tal-Bord kollha tal-ICO sat-18 ta' Diċembru 2012 ħadmu preċedentement għall-NIOCf'rwol ta' kariga ta' direttur, li juri ulterjorment ir-rabta qawwija bejn l-IOC u l-NIOC.

                  8.6.2013

            III.   L-entrati għall-persuni u l-entitajiet li jinsabu fl-Anness II għad-Deċiżjoni 2010/413/PESK elenkati hawn taħt għandhom jiġu sostitwiti bl-entrati li jinsabu hawn taħt.

                  Isem

                  Informazzjoni ta' identifikazzjoni

                  Raġunijiet

                  Data tal-elenkar

                  1.

                  Sorinet Commercial Trust (SCT) (magħrufa wkoll bħala: SCT Bankers; SCT Bankers Kish Company (PJS); SCT Bankers Company Branch; Sorinet Commercial Trust Bankers)

                              1.

                                 Kish Island branch:

                                          SCT Bankers (Kish Branch),

                                          Sadaf Tower, 3 rd Floor,

                                          Suite 301,

                                          Kish Island, Iran,

                                          P.O.Box 87

                                          Tel: 09347695504

                                          Branch: UAE – Dubai,

                                          P.O. Box 31988

                                 Indirizz alternattiv:

                                          Kish Banking Fin Activities Center, No 42, 4th floor,

                                          VC25 Part, Kish Island

                                    BIC: SCERIRTH KSH

                              2.

                                 Dubai branch:

                                          SCT Bankers Kish Company (PJS),

                                          Head Office,

                                          Kish Island,

                                          Sadaf Tower, 3d floor,

                                          Suite 301,

                                          P.O. Box 87

                                          Tel: 09347695504

                                          Branch: UAE – Dubai,

                                          P.O. Box 31988

                                 Indirizz alternattiv:

                                          Sheykh Admad, Sheykh Zayed Road,

                                          31988 Dubai, AE

                                 Indirizz alternattiv:

                                          Branch: No.1808, 18th Floor, Grosvenor House Commercial Tower,

                                          Sheikh Ahmad Sheik Zayed Road,

                                          Dubai, UAE,

                                          P.O.Box 31988

                                          Tel: 0097 14 3257022-99

                                          E-mail: INFO@SCTBankers.com

                                    BIC: SCTSAEA1

                              3.

                                 Tehran branch:

                                          SCT Bankers Kish Company (PJS),

                                          Head Office,

                                          Kish Island,

                                          Sadaf Tower, 3 rd Floor,

                                          Suite 301,

                                          Kish Island, Iran,

                                          P.O.Box 87

                                          Tel: 09347695504

                                          Branch: UAE – Dubai,

                                          P.O. Box 31988

                                 Indirizz alternattiv:

                                          Reahi Aiiey, First of Karaj,

                                          Maksous Road 9,

                                          Tehran Iran

                                    BIC: SCERIRTH

                  Sorinet Commercial Trust (SCT) qed tassisti entitajiet indikati biex jiksru d-dispożizzjonijiet tar-Regolament tal-UE dwar l-Iran u qed tipprovdi appoġġ finanzjarju lill-Gvern tal-Iran. SCT hija parti mill-Grupp Sorinet, proprjetà u operata minn Babak Zanjani. Hija qed tintuża biex jiġu ttrasferiti ħlasijiet Iranjani relatati maż-żejt.

                  22.12.2012

                  2.

                  Mohammad Moghaddami FARD

                  Data tat-twelid: 19 ta' Lulju 1956,
                  Passaport: N10623175 (Iran) maħruġ fis-27 ta' Marzu 2007; jiskadi fis-26 ta' Marzu 2012.

                  Ex-Direttur Reġjonali tal-IRISL fl-Emirati Għarab Magħquda, Direttur Maniġerjali ta' Pacific Shipping, sanzjonata mill-Unjoni Ewropea, ta' Great Ocean Shipping Company, psewdonimu ta' Oasi Freight Agency, sanzjonata mill-Unjoni Ewropea. Stabbilixxa l-Crystal Shipping FZE fl-2010 bħala parti mill-isforzi biex tiġi evitata l-indikazzjoni mill-UE tal-IRISL.

                  1.12.2011

                  3.

                  Ahmad Sarkandi

                  Twieled fit-30 ta' Settembru 1953, Iranjan.

                  Ex-Direttur Finanzjarju tal-IRISL mill-2011. Kien direttur eżekuttiv ta' diversi sussidjarji tal-IRISL sanzjonati mill-Unjoni Ewropea, li stabbilixxa diversi kumpanniji ta' faċċata li fihom hu għadu rreġistrat bħala Direttur Maniġerjali u azzjonist.

                  1.12.2011

                  4.

                  Good Luck Shipping Company

                              P.O. Box 8486 – office 206/207,

                              Ahmad Ghubash Building,

                              Oud Mehta,

                              Bur Dubai, UAE.

                  Kumpannija li taġixxi f'isem l-IRISL. Ikkontrollata minn Mohammad Moghddami Fard. Good Luck Shipping Company inħolqot biex tissostitwixxi l-Oasis Freight Company magħrufa bħala Great Ocean Shipping Services, li kienet sanzjonata mill-Unjoni Ewropea u f'likwidazzjoni legali. Good Luck Shipping Company ħarġet dokumenti tat-trasport foloz għall-IRISL u entitajiet proprjetà ta' jew ikkontrollati mill-IRISL. Taġixxi f'isem HDSL u Sapid, indikati mill-UE, fl-Emirati Għarab Magħquda. Stabbilita f'Ġunju 2011 bħala riżultat tas-sanzjonijiet, biex tissostitwixxi l-Great Ocean Shipping Services.

                  1.12.2011

                  5.

                  Azores Shipping Company magħrufa wkoll bħala Azores Shipping FZE LLC

                              P.O. Box 113740 – Office no 236,

                              Sultan Business Center,

                              Oud Mehta,

                              Dubai, UAE

                  Ikkontrollata minn Mohammad Moghddami Fard. Tipprovdi servizzi lis-sussidjarja tal-IRISL, Valfajre Shipping Company, indikata mill-UE. Kumpannija ta' faċċata proprjetà jew li tinsab taħt il-kontroll tal-IRISL jew ta' sussidjarja tal-IRISL. Hija l-proprjetarja rreġistrata ta' bastiment proprjetà ta' jew ikkontrollat mill-IRISL. Moghddami Fard huwa direttur tal-kumpannija.

                  1.12.2011

                  6.

                  Pacific Shipping

                              P.O. Box 127137 – Office no 334,

                              Sultan Business Center,

                              Oud Mehta,

                              Dubai, UAE

                  Taġixxi għall-IRISL fil-Lvant Nofsani. Hija sussidjarja tal-Azores Shipping Company. Id-Direttur Maniġerjali tagħha huwa Mohammad Moghaddami Fard. F'Ottubru tal-2010, hija kienet involuta fl-istabbiliment ta' kumpanniji ta' kopertura; l-ismijiet tal-kumpanniji l-ġodda intużaw fuq kontijiet tat-tagħbija sabiex jiġu evitati s-sanzjonijiet. Hija tkompli tkun involuta fl-iskedar ta' bastimenti tal-IRISL.

                  1.12.2011

            IV.   L-entitajiet elenkati hawn taħt għandhom jitneħħew mil-lista li tinsab fl-Anness II għad-Deċiżjoni 2010/413/PESK:

                  1.

                  Sad Export Import Company (magħrufa wkoll bħala SAD Import & Export Company)

                  2.

                  Yas Air

                  3.

                  Oasis Freight Agency

                  4.

                  Great Ocean Shipping Services (GOSS)